Miss World 1962

Ang Miss World 1962 ay ang ika-12 edisyon ng Miss World pageant, na ginanap sa Lyceum Ballroom sa Londres, Reyno Unido noong 8 Nobyembre 1962.

Pagkatapos ng kompetisyon, kinoronahan ni Rosemarie Frankland ng Reyno Unido si Catharina Lodders ng Olanda bilang Miss World 1962. Ito ang ikalawang tagumpay ng Olanda sa kasaysayan ng kompetisyon. Nagtapos bilang first runner-up si Kaarina Leskinen ng Pinlandiya, habang nagtapos bilang second runner-up si Monique Lemaire ng Pransiya.

Mga kandidata mula sa 33 bansa at teritoryo ang lumahok sa kompetisyong ito. Pinangunahan nina Peter West at Michael Aspel ang kompetisyon.

Kasaysayan

Pagpili ng mga kalahok 
Ang mga kalahok mula sa 33 mga bansa at teritoryo ay napili upang lumahok sa kompetisyon. Dalawang kandidata ang nailuklok upang kumatawan sa kanilang mga bansa/teritoryo matapos maging runner-up sa kanilang pambansang kompetisyon, o napili sa isang casting process.

Dapat sanang lalahok si Miss España 1962 Maruja García sa edisyon ito. Gayunpaman, dahil nanalo na ito sa Miss Europe, siya pinalitan ng kanyang runner-up na si Conchita Roig upang lumahok sa Miss World. Iniluklok ang second runner-up ng Miss Dominion of Canada 1962 na si Marlene Leeson matapos suwayin ng orihinal na Miss Dominion na si Marilyn McFatridge ang kontrata nito sa organisasyon.

Bumalik sa edisyong ito ang mga bansang Hamayka at Portugal na huling sumali noong 1959, at Hordan at Kanada na huling sumali noong 1960. Hindi sumali sina Rosemarie Lederer Aguilera ng Bulibya, Nouhad El Cabbabe ng Libano, María Isabel Maas Uhl ng Paragway, at Philda Ragland ng Rhodesia at Nyasaland dahil sa hindi isiniwalat na dahilan. Hindi sumali si Zeynep Ziyal ng Turkiya dahil mas pinili na lamang nito na magpakasal. Hindi sumali si Carolina Nouel ng Republikang Dominikano matapos nitong hindi sumulpot sa Londres. Hindi sumali ang Suriname matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

Dapat sanang sasali si Vaea Bennett ng Tahiti, subalit bumitiw ito matapos tanggapin ang alok na gumawa ng mga pelikula. Inimbitahan din ng may-ari ng Miss World Organization na si Eric Morley ang mga bansang Unyong Sobyetiko at Kuba upang magpadala ng kandidata, ngunit hindi tinugunan ng mga bansa ang imbitasyong ito.

Mga resulta

Kompetisyon

Pormat ng kompetisyon 
Tulad noong 1961, 15 semifinalist ang napili sa pamamagitan ng paunang kompetisyon na ginanap sa araw ng pinal na kompetisyon na binubuo ng swimsuit at evening gown competition. Nakipanayam kay Peter West ang mga 15 semifinalist, at kalaunan ay napili ang walong pinalista na sumabak sa final interview.

Komite sa pagpili 

 Lord John Jacob Astor – Mamamahayag ng Ingles at may-ari ng The Times of London
 Gracie Fields – Aktres, komedyante, at mangaawit na Ingles
 Leslie McDonnell – Manunulat na Ingles
 Bob Hope – Amerikanong aktor at komedyante
 Charles Eade – Mamamahayag at miyembro ng Council of the Commonwealth Press Union
 Lady Margaret Simons-Kimberley – Miyembro ng British High Society
 Robert Boothby, Baron Boothby – Dating Parliamentary Secretary to the Ministry of Food ng Reyno Unido
 Jenifer Unite-Armstrong-Jones – Asawa ng manananggol at sundalong si Ronald Armstrong-Jones
 Richard Todd – Ingles na aktor

Mga kandidata 

33 kandidata ang lumahok para sa titulo.

Mga tala

Mga sanggunian

Panlabas na kawing 

 Opisyal na website

Miss World
1962